Արտաշես Տեր-Մարտիրոսյան

Արտաշես Մկրտչի Տեր-Մարտիրոսյան  (), հայ բանաստեղծ, գրական քննադատ, խորհրդային հեղափոխական-կուսակցական գործիչ, ԽՍՀՄ գրողների միության անդամ (1934), ԽՄԿԿ անդամ (1917)։

Պատմաբան-հնագետ Հ․ Մարտիրոսյանի հայրը։

Կենսագրություն 
1912 թվականին ավարտել է Ալեքսանդրապոլի առևտրական ուսումնարանը, սովորել Մոսկվայի առևտրական ինստիտուտում, զուգահեռ՝ դասախոսություններ լսել տեղի համալսարանի պատմաբանասիրական ֆակուլտետում։

1917 թվականին մեկնել է Վրաստան, կատարել ընդհատակյա խորհրդային–հեղափոխական աշխատանք, որի համար բանտարկվել է։ Ազատվել է 1919 թվականին։ Ալեքսանդրապոլում մասնակցել է Մայիսյան ապստամբությանը և ձերբակալվել։ Մինչև 1924 թվականը կուսակցական աշխատանքի է եղել Երևանում, Թիֆլիսում, այնուհետև 1924 թվականին փոխադրվել է  Մոսկվա, ուր ապրել է մինչև կյանքի վերջը։ Մոսկվայում գրականագիտական հոդվածներով աշխատակցել է ռուսական մամուլին։ Իր բանաստեղծություններում Տեր-Մարտիրոսյանը անդրադարձել է սիրո, բնության, հոգու տվայտանքների թեմատիկային։ Նրա բանաստեղծություններից երկուսը Վալերի Բրյուսովը թարգմանել և զետեղել է «Հայ պոեզիան․․․» անթոլոգիայում։

Տեր-Մարտիրոսյանը գրել է գրաքննադատական հոդվածներ, գրախոսականներ, որոնք տպագրվել են Երևանի և Թիֆլիսի հայ պարբերական մամուլում («Մարտակոչ», «Պրոլետար» և այլն)։

Մահացել է 1937 թվականին։ Մահազդի մեջ «Իզվեստիա» թերթը նրան անվանել է «սովետական գրականության աչքի ընկնող գործիչներից մեկը»։ 

Թաղվել է Մոսկվայի Նովո-Դևիչի գերեզմանատանը։

1982 ծնունդներ
1937 մահեր
Հայ բանաստեղծներ
Հայ կոմունիստներ
Գյումրի քաղաքում ծնվածներ
Մոսկվա քաղաքում մահացածներ
Դեկտեմբերի 12 մահեր
ԽՍՀՄ գրողների միության անդամներ
ԽՄԿԿ անդամներ
Խորհրդային կուսակցական գործիչներ
Խորհրդային հեղափոխականներ
Հայ գրաքննադատներ